สภาโอลิมปิกแห่งเอเชีย

สภาโอลิมปิกแห่งเอเชีย () เป็นองค์กรบริหารจัดการแข่งขันกีฬาระดับทวีปเอเชียในปัจจุบัน สืบต่อจากสหพันธ์เอเชียนเกมส์ ก่อตั้งขึ้นอย่างเป็นทางการเมื่อวันที่ 16 พฤศจิกายน พ.ศ. 2525 (ค.ศ. 1982) โดยมีสำนักงานใหญ่ตั้งอยู่ที่ กรุงคูเวตซิตีของรัฐคูเวต

ชาติสมาชิก 
คณะกรรมการโอลิมปิกแห่งชาติซึ่งเก่าแก่ที่สุด คือของญี่ปุ่นและฟิลิปปินส์ โดยคณะกรรมการโอลิมปิกสากล ให้การรับรองเมื่อ พ.ศ. 2454 (ค.ศ. 1911) ส่วนติมอร์-เลสเตเป็นคณะกรรมการโอลิมปิกแห่งชาติใหม่ล่าสุด ซึ่งเข้าร่วมเมื่อปี พ.ศ. 2546 (ค.ศ. 2003) สำหรับคณะกรรมการโอลิมปิกแห่งมาเก๊าของจีนนั้น สภาโอลิมปิกแห่งเอเชียให้การรับรอง แต่คณะกรรมการโอลิมปิกสากลไม่ให้การรับรอง และไม่ได้เข้าแข่งขันในกีฬาโอลิมปิก ซึ่งในตารางต่อไปนี้ ปีที่ปรากฏคือ ปีคริสต์ศักราชที่ก่อตั้งคณะกรรมการโอลิมปิกแห่งชาตินั้นๆ และปีที่คณะกรรมการโอลิมปิกสากล ให้การรับรองคณะกรรมการโอลิมปิกแห่งชาตินั้นๆ หากไม่ใช่ปีเดียวกัน

อดีตสมาชิก 
คณะกรรมการโอลิมปิกแห่ง  (; รหัส: ISR; ก่อตั้งเมื่อ พ.ศ. 2476; ค.ศ. 1933 - ไอโอซีรับรองเมื่อ พ.ศ. 2495; ค.ศ. 1952 ) เคยเป็นชาติสมาชิกของสหพันธ์เอเชียนเกมส์ แต่ถูกกีดกันออกจากสภาโอลิมปิกแห่งเอเชีย ขณะที่มีการก่อตั้งขึ้นใหม่เมื่อวันที่ 26 พฤศจิกายน พ.ศ. 2524 (ค.ศ. 1981) เนื่องจากเหตุการณ์สังหารหมู่ ระหว่างการแข่งขันกีฬาโอลิมปิกครั้งที่ 20 ที่นครมิวนิกของเยอรมนีตะวันตก ปัจจุบันอิสราเอลเป็นสมาชิกของคณะกรรมการโอลิมปิกแห่งยุโรป (European Olympic Committees) ตั้งแต่ปี พ.ศ. 2537 (ค.ศ. 1994)

การแข่งขันที่บริหารจัดการ 
 เอเชียนเกมส์ (ตั้งแต่ พ.ศ. 2529 ในการแข่งขันครั้งที่ 10)
 เอเชียนเกมส์ฤดูหนาว (ตั้งแต่ พ.ศ. 2529)
 เอเชียนอินดอร์และมาร์เชียลอาตส์เกมส์ (รวมการแข่งขันสองรายการเข้าด้วยกัน ตามมติของโอซีเอ เมื่อเดือนกรกฎาคม 2552 เริ่มการแข่งขันครั้งแรกใน พ.ศ. 2556)
 เอเชียนอินดอร์เกมส์ (พ.ศ. 2548 - 2552)
 เอเชียนมาร์เชียลอาตส์เกมส์ (พ.ศ. 2552)
 เอเชียนบีชเกมส์ (ตั้งแต่ พ.ศ. 2551)
 เอเชียนเกมส์เยาวชน (ตั้งแต่ พ.ศ. 2552)

อ้างอิง

แหล่งข้อมูลอื่น 
 เว็บไซต์อย่างเป็นทางการ
 รายนามคณะกรรมการโอลิมปิกแห่งชาติที่ขึ้นทะเบียนกับคณะกรรมการโอลิมปิกสากล
 คณะกรรมการพาราลิมปิกแห่งเอเชีย

 
!
!